Era-Iliada_web	Que non bramen tant es ondades deth mar quan, quilhades pera bohada terribla deth Borèas, se triquen ena tèrra; ne hè tan sarabat er ardent huec ena espessor deth monte, quan s’uscle ua seuva; ne sone tant eth vent enes nauti cimalhs des ausines, quan brame fòrt; coma ne siguec era cridadissa de teucri e aquèus en moment que, cridant d’ua manèra espaventosa, arribèren as mans.